In hierdie twee video’s vertel Eben Cruywagen meer oor die verhaal en hoe hy dit vir radio verwerk het.
Sybrand neem Jannewarie in sy vertroue oor ’n paar sake rakende die plaasopset. Henning lug sy frustrasie teenoor sy ma oor die neerdrukkende atmosfeer in die huis.
Na aandete is Henning in sy kamer besig om na ’n foto van Johanna, sy droommeisie van die buurplaas, Langvlei, te kyk voor hy aan die slaap raak en van haar droom. Hy word egter ru wakkergemaak, en die gebeure wat daarop volg, lei tot die begin van ’n onafwendbare afwaartse spiraal in sy verhouding met sy hardvogtige vader.